In film rumantsch da dissegns animads

(anr)

Ina paraula rumantscha daventa viva grazia als dissegns d'in artist franco-canadais. Ier ha gì lieu a Cuira la premiera dal film da dissegns animads rumantsch “Ils trais vents” da Gilbert Taggart. Quest film d'ina lunghezza da 14 minutas e mez è vegnì realisà da Gilbert Taggart en coproducziun cun la Televisiun Rumantscha. La musica è vegnida scritta da Curdin Janett. Quintà vegn la paraula (edida per l'emprima giada en sursilvan en la Crestomazia da Caspar Decurtins) d'in pèr pover che venda in'olma al diavel per avair raps avunda per vita duranta. Jon, l'olma vendida, riva a la fin finala da superar il diavel e da maridar sia diala preferida. Cumenzà ha la collavuraziun insolita per «Ils trais vents» dal 1986 cun l'idea da Taccart e terminada è ella vegnida il1999 cun las ultimas lavurs da la postproducziun.